Նիկի Քեյ

**Նիկոլա Լաուրա Քեյ** (), նորզելանդացի քաղաքական գործիչ, որը 2020 թվականի մայիսի 22-ից մինչև 2020 թվականի հուլիսի 14-ը եղել է Նոր Զելանդիայի Ազգային կուսակցության փոխնախագահ և ընդդիմության ղեկավարի տեղակալ։

2008- ից 2020 թվականներին Քեյը եղել է Նոր Զելանդիայի խորհրդարանի անդամ։ 2013 թվականի հունվարին վարչապետ Ջոն Քին նրան նշանակել է Կառավարությունում Սննդի անվտանգության, Քաղաքացիական պաշտպանության, Երիտասարդության հարցերի նախարարի, Կրթության փոխնախարարի և Ներգաղթի փոխնախարարի պաշտոններում։ 2016 թվականի սեպտեմբերին նա հիվանդության պատճառով արձակուրդ է վերցրել Ներկայացուցիչների պալատից՝  կրծքագեղձի քաղցկեղի բուժման համար և  2017 թվականի սկզբին վերադարձել է խորհրդարան՝ իր պարտականությունները շարունակելու։

Քեյը 2020 թվականի հուլիսի 16-ին հայտարարել է, որ հեռանում է քաղաքականությունից 2020 թվականի խորհրդարանական ընտրություններում։

## Վաղ կյանք
Քեյը ծնվել է Օքլենդում և մեծացել Էփսոմում և Կոհիմարամայում (Նոր Զելանդիա)։ Նրա ծնողները բաժանվել են, երբ 7 տարեկան էր։ Քեյի ընտանիքի անդամներն են քույրը և եղբայրը, երկու խորթ եղբայրները (), չորս խորթ քույրերը (), երկու խորթ ծնողները և նրանց որդին՝ իր խորթ եղբայրը։

Նախքան Օտագոյի համալսարանում գենետիկայի գիտական ​​կոչում ստանալը, որտեղ նա նաև սկսել է իր իրավաբանության բակալավրը՝ հետագայում ավարտելով այն Վելինգտոնում, Քեյը կրթություն է ստացել Վիկտորիայի տարրական դպրոցում, Ռեմուերայի միջնակարգ դպրոցում և Քորան դպրոցում, որտեղ նա եղել է աշակերտական խորհրդի նախագահ։

Քեյը կայացած մրցունակ մարզիկ է, ով 1997 թվականին եղել է Օքլենդի կանանց 3000 մ վազքի չեմպիոն, մասնակցել է բազմաթիվ մարաթոնների և բազմամարտ միջոցառումների։ 2008 թվականին Քեյը մասնակցել է «Coast to Coast» բազմամարտ միջոցառմանը։ 2013 թվականի փետրվարին Քեյը երկրորդ անգամ է մասնակցել «Coast to Coast» մրցավազքին՝ դառնալով Նոր Զելանդիայի Կառավարության առաջին նախարարը, ով նման բան է արել։

1997 թվականին Քեյը մասնակցել է «Ձուկը ջրից դուրս» () հեռուստատեսային վավերագրական ֆիլմին, որում նա և հինգ այլ դեռահասներ միայնակ են մնացել են Ռակիտու կղզում (Մեծ պատնեշ կղզուց դուրս) և ութ օր ինքնուրույն գոյատևել։ Վավերագրական ֆիլմի տեսանյութը գտնվել է 2014 թվականի մարտին և հրապարակվել է Նոր Զելանդիայում՝ որպես «նրանց հայտնի լինելուց առաջ» շարքի մի մաս։

Քեյը միացել է Ազգային կուսակցությանը 1998 թվականին՝ դառնալով Նոր Զելանդիայի՝ երիտասարդ ազգայնականների հարավային շրջանի կանանց փոխնախագահը։ Նա Միջազգային երիտասարդական դեմոկրատ միության նախկին միջազգային փոխնախագահն է։

2002 թվականին Քեյը սկսել է աշխատել Բիլ Ինգլիշի համար ընդդիմության ղեկավարի գրասենյակում՝ որպես հանրային քաղաքականության հետազոտող։ 2003 թվականին նա մեկնել է Միացյալ Թագավորություն, որտեղ աշխատել է որպես քաղաքականության պատասխանատու և նախագծերի ղեկավար Էնֆիլդում և Բրոմլիում (Լոնդոնի շրջաններ), հետո՝ «Տրանսպորտ Լոնդոնի համար» տեղական կառավարական մարմնում (), որտեղ նա ղեկավարել է հաշմանդամների տրանսպորտային հարցերին վերաբերող ծրագիր՝ նախքան Շոտլանդիայի Հալիֆաքս բանկում () ՏՏ նախագծերի ղեկավար աշխատելը։

2006 թվականին դարձել է *networkme.com* կայքի համահիմնադիրը և հանդիսանում է այդ ընկերության հաղորդակցությունների բաժնի տնօրենը։

## Խորհրդարանի անդամ
2007 թվականի վերջին Քեյը վերադարձել է Նոր Զելանդիա՝ Ազգային կուսակցության թեկնածությունը առաջադրելու Օքլենդի կենտրոնական ընտրատարածքի համար։ Կանգնած երեք այլ թեկնածուների դիմաց՝ Քեյը համարվում էր օտարական () թեկնածու՝ առաջադրված Ջեքի Բլուի դեմ թեժ պայքարում։

Որպես Ազգային կուսակցության թեկնածու՝ Քեյն իրականացրել է քարոզարշավ, որում խոսել է հանրային տրանսպորտի ենթակառուցվածքների բարելավման, Մեծ պատնեշ կղզու () շուրջ ծովային պաշտպանության բարելավման և Օքլենդի փոքր բիզնեսների նկատմամբ ավելի մեծ հետաքրքրություն ցուցաբերելու մասին։ Իր քարոզարշավի ընթացքում նա թակել է 10.000 դուռ։

2008 թվականի նոյեմբերի 8-ի խորհրդարանական ընտրություններում Քեյն ընտրվել է Ազգային կուսակցության ԱԺ պատգամավոր Օքլենդի կենտրոնական շրջանի համար՝ հաղթելով  լեյբորիստական կուսակցության գործող պատգամավոր Ջուդիթ Թիզարդին**:** Սա 2008 թվականի խորհրդարանական ընտրությունների ամենամեծ ձախողումներից մեկն էր ՝ կոտրելով ձախակողմյան կուսակցությունների 90- ամյա տիրապետումը այս տեղի վրա**:** Քեյը դարձավ ընտրողների առաջին ազգային պատգամավորը։

### Առաջին շրջան
Որպես պատգամավոր՝ Քեյը, ի թիվս այլ բաների, աջակցել է Նոր Զելանդիայի հեծանվային ուղիների կառուցապատման դիմումներին Օքլենդում, Վայհեկե կղզում և Մեծ պատնեշ կղզում (վերջին երկու կղզիները նույնպես նրա ընտրատարածքում են)։ 2010 թվականի սկզբին նա խախտել է Ազգային կուսակցության քաղաքականությունը, որը խրախուսում էր հանքարդյունաբերությունը՝ պահպանման ենթակա հողերում, այդ թվում՝ Մեծ պատնեշում։ Նա խորհրդարանում իր առաջին ելույթի ժամանակ նշել է.«Մեր շրջակա միջավայրը ամենամեծ նվերն է, որ մեզ տրվել է որպես ազգի, և որ տնտեսական նկատառումները, հատկապես կարճաժամկետ, չպետք է գերազանցեն դրան»։ Քեյը նաև Օքլենդում տրամվայների վերականգնման կողմնակիցն էր։

Նա նախկին պատգամավոր Քեթրին Ռիչին համարում է իր իդեալներից մեկը։ Քեյի վարած քաղաքականությունը քննադատության է արժանացել իր իսկ կուսակցության որոշ անդամների կողմից. ոմանք նրան անվանել են «պարտադիր պահպանման ենթակա հետնապահ (), մյուսները նրան անվանել են «տարված»։ Այնուամենայնիվ, մեկնաբանները պնդում են, որ նրա դիրքորոշումը դժվար թե վնասի նրան իր մարգինալ ընտրազանգվածում, որն ավանդաբար քվեարկել է լեյբորիստների համար։

2011 թվականի փետրվարին Քեյը ընտրվել է Կառավարության վարչակազմի ընտրական հանձնաժողովի փոխնախագահ։ Իր առաջին խորհրդարանական շրջանում նա նաև եղել է տեղական ինքնակառավարման և շրջակա միջավայրի ընտրական հանձնաժողովում, Օքլանդի կառավարման օրենսդրության ընտրական հանձնաժողովում։ Այս հանձնաժողովներում խորհրդարանում անցկացրած ժամանակահատվածում նա խիստ ներգրավված է եղել ռեսուրսների կառավարման փոփոխության օրինագծի վերանայման և Օքլանդի խորհրդի ստեղծման օրենսդրության մեջ։

2011 թվականի մայիսին Քեյը հայտնվել է *TVNZ*-ի «Ստիպի՛ր քաղաքական գործչին աշխատել» սերիալի մի դրվագում։ Դրվագում ներկայացվում էր, որ Քեյը հերթափոխով աշխատում է աղբի հավաքման երթուղում և ընդգծվում էր Օքլենդում թափոնների նվազագույնի հասցնելու նրա արշավը։

### Երկրորդ շրջան
2011 թվականի ընտրություններից հետո Քեյն ընտրվել է խորհրդարանի՝ Կրթության և գիտության հանձնաժողովի նախագահ։ Այս ընթացքում, չնայած հանձնաժողովում կառավարության անդամների փոքրամասնությանը, նա կարողացել է առաջընթաց գրանցել զգալի թվով հարցումների և օրենսդրական ակտերի միջոցով։ 2012 թվականի վերջին Կրթության և գիտության ընտրական հանձնաժողովը ավարտել է 21-րդ դարի ուսումնական միջավայրերի և թվային գրագիտության վերաբերյալ հարցումը, որը պաշտպանում էր Քեյը։

Քեյը մեծ դեր է ունեցել գեյերին վերաբերող միջոցառումները Օքլենդ վերադարձնելու գործում, որտեղ իր ընտրազանգվածում նշանակալի թիվ էր կազմում ԼԳԲՏ համայնքը։ 2012 թվականին նա աշխատել է պատգամավոր Քևին Հեյգի հետ որդեգրման և փոխնակ մայրության մասին օրենքները բարեփոխելու մասին օրենքի նախագծի վրա, որը ներկայացվել է այդ տարի խորհրդարանում։ 2012 թվականի օգոստոսին Քեյը հաջողությամբ ղեկավարել է Ազգային կուսակցության ներսում արշավ՝ 18 տարեկանում ալկոհոլ գնելու տարիքը պահպանելու համար՝ չնայած խորհրդարանի իր գործընկերների կողմից գնման տարիքը բարձրացնելու զգալի աջակցությանը։

2012 թվականի օգոստոսի 29-ին Քեյը խորհրդարանում ելույթ է ունեցել Լուիզա Ուոլի՝ ամուսնության (ամուսնության սահմանում) փոփոխության մասին 2013 թվականի օրենքի օգտին, ըստ որի՝ թույլատրվում է միևնույն սեռի անձանց ամուսնությունը։ Այս օրենքի օգտին նա քվեարկել է բոլոր փուլերում։ Սա դրական արձագանք է ստացել ԼԳԲՏ համայնքի անդամների կողմից։

### Երրորդ շրջան և Կառավարության նախարարի պաշտոնում նշանակում
link=https://en.wikipedia.org/wiki/File:Nick_Smith,_Nikki_Kaye,_Jerry_Mateparae,_John_Key,_Michael_Woodhouse.jpg|մինի|Kaye at her swearing-in as a Cabinet Minister, 2013
2013 թվականի հունվարին վարչապետ Ջոն Քին  Նոր Զելանդիայի Կառավարությունում Քեյին նշանակել է Սննդի անվտանգության, Քաղաքացիական պաշտպանության, Երիտասարդության հարցերի նախարարի և Կրթության փոխնախարարի, Ներգաղթի փոխնախարարի պաշտոններում։

2014 թվականի ընտրություններից հետո Քեյը նշանակվել է Դժբախտ պատահարների փոխհատուցման նախարար ()` պահպանելով իր մյուս պաշտոնները՝ բացի Սննդի անվտանգության և Ներգաղթի նախարարների պաշտոններից։

### Ազգային կուսակցության փոխնախագահ
2020 թվականի մայիսին մարտահրավեր էր նետվել  Ազգային կուսակցության ղեկավարությանը. Թոդ Մյուլլերը փորձում էր փոխարինել Սայմոն Բրիջսին՝ որպես Ազգային կուսակցության առաջնորդի։ Քվեարկությունից մի քանի օր առաջ լրատվամիջոցները հաղորդել էին, որ Քեյը համարվում է Մյուլերի թեկնածուն և ցանկանում է դառնալ կուսակցության փոխնախագահը, սակայն նա հրաժարվել է հաստատել, թե արդյոք կառաջադրի իր թեկնածությունը, քանի որ լրատվական հոդվածներում նա հիշատակվում էր որպես «ենթադրյալ» թեկնածու նույնիսկ քվեարկությունից ժամեր առաջ։ 2020 թվականի մայիսի 22-ին կուսակցության խորհրդարանական խումբն ընտրեց Մյուլլերին՝ որպես առաջնորդի, իսկ Քեյին՝ որպես առաջնորդի տեղակալի։

2020 թվականի մայիսի 25-ին նա սխալ կերպով նկարագրել է Փոլ Գոլդսմիթին որպես մաորի, երբ պաշտպանում էր Մյուլլերի ստվերային կաբինետի (ընդդիմություն) բազմազանությունը։

2020 թվականի հուլիսի 2-ին Քեյը ստանձնել է Թոդ Մյուլլերի ստվերային կաբինետում կանանց բաժինը այն ​​բանից հետո, երբ նախկին փոխնախագահ Պոլա Բեննեթը հայտարարել է, որ չի մասնակցելու 2020 թվականի Նոր Զելանդիայի խորհրդարանական ընտրություններին։

Թոդ Մյուլլերի՝ Ազգային կուսակցության ղեկավարի պաշտոնից հրաժարականից հետո Քեյը մի քանի ժամով դարձել է ժամանակավոր ղեկավար։ Ավելի ուշ՝ այդ օրը,  Ջուդիթ Քոլինզը ընտրվել է Մյուլլերի պաշտոնում, իսկ Ջերի Բրաունլին փոխարինել է Քեյին։

Երկու օր անց Քեյը հայտարարել է, որ հեռանում է քաղաքականությունից։ Նրա հրաժարականն ուժի մեջ է մտել 2020 թվականի հոկտեմբերի խորհրդարանական ընտրություններում։

## Մահ
Քեյը մահացել է կրծքագեղձի քաղցկեղից 2024 թվականի նոյեմբերի 23-ին, 44 տարեկանում։

## Ծանոթագրություններ


|-

|-

|-

|-

|-

|-

Կատեգորիա:21-րդ դարի քաղաքական գործիչներ
Կատեգորիա:20-րդ դարի քաղաքական գործիչներ
Կատեգորիա:Քաղցկեղից մահացածներ